open-index/open-wikipedia-markdown huggingface dataset:
Ιερός Λόχος 2012

Το **Εθνικό Πολιτικό Κίνημα Ιερός Λόχος**, παλιότερα γνωστός και ως **Ιερός Λόχος 2012**, είναι ελληνική εθνικιστική οργάνωση με έδρα την Θεσσαλονίκη. Ιδρύθηκε το 2012 από μία ομάδα εφέδρων καταδρομών. Το 2024 ίδρυσε το εργατικό σωματείο 4Ε-Εθνική Εργατοϋπαλληλική Ένωση Ελλάδα.

Εκδίδει το διμηνιαίο έντυπο *Ο Ιερολοχίτης*. Διατηρεί σχέσεις με τους παλαιοημερολογίτες μοναχούς της Μονής Εσφιγμένου του Αγίου Όρους. Τα μέλη της συμμετέχουν σε συλλαλητήρια υπέρ της ελληνικότητας της Μακεδονίας, εναντίον των παράνομων μεταναστών, εναντίον των παρελάσεων υπερηφάνειας, ενώ έχουν κατηγορηθεί επανειλημμένα για επεισόδια κατά τη διάρκεια πολιτικών και πολιτιστικών εκδηλώσεων. 

## Ιστορικό

### Επεισόδια στο ''Thessaloniki Pride''

Τον Ιούνιο του 2017, μέλη της οργάνωσης επιχείρησαν να διακόψουν την παρέλαση του 6ου Thessaloniki Pride, με συνέπεια να τους απωθήσουν τα ΜΑΤ.

### Επεισόδια στην παράσταση ''Η Ώρα του Διαβόλου''

Τον Οκτώβριο του 2017, μέλη της οργάνωσης επιχείρησαν να διακόψουν τη θεατρική παράσταση *Η Ώρα του Διαβόλου* (βασισμένη σε κείμενο του Πορτογάλου Φερνάντο Πεσσόα) στο θέατρο Αριστοτέλειον, με συνέπεια να τους απωθήσουν τα ΜΑΤ.

### Επίθεση στον Γιάννη Μπουτάρη

Τον Μάιο του 2018, σύμφωνα με την Ελληνική Αστυνομία, μέλη της οργάνωσης είχαν πρωτοστατήσει στον ξυλοδαρμό του -τότε δημάρχου Θεσσαλονίκης- Γιάννη Μπουτάρη. Φαίνεται, επίσης, πως διατηρούν στενές σχέσεις με παράγοντες της Χρυσής Αυγής. Για την επίθεση καταδικάστηκαν τρία άτομα με την κατηγορία της *συμμετοχής σε προσχεδιασμένη επίθεση*. Λίγες ημέρες νωρίτερα, είχε κυκλοφορήσει στο διαδίκτυο η ψευδής είδηση ότι ο Μπουτάρης είχε διοργανώσει gay pride την ίδια μέρα με τις εκδηλώσεις για τη γενοκτονία των Ποντίων.

### Επεισόδια στην Κατερίνη

Τον Φεβρουάριο του 2019 στην Κατερίνη, εννιά μέλη της οργάνωσης προσήχθησαν από την Αστυνομία κατά τη διάρκεια συγκέντρωσης που διοργανώθηκε από ακροδεξιές ομάδες ενόψει εκδήλωσης του ΣΥΡΙΖΑ, καθώς εξαπέλυαν ύβρεις και απειλές προς τους συμμετέχοντες. Ο -τότε βουλευτής της Χρυσής Αυγής- Ηλίας Παναγιώταρος δημοσίευσε μήνυμα συμπαράστασης στους προσαχθέντες.

### Επεισόδια στην παράσταση ''Πυρκαγιές''

Τον Μάρτιο του 2019, τέσσερις άντρες επιχείρησαν να διακόψουν τη θεατρική παράσταση *Πυρκαγιές* του Λιβανοκαναδού Ουαζντί Μουαουάντ (διευθυντή σήμερα του θεάτρου La Colline του Παρισιού) στο Βασιλικό Θέατρο ΚΘΒΕ, διαμαρτυρόμενοι για «*εξύβριση των Θείων*». Με ανακοινώσεις τους καταδίκασαν το περιστατικό ο ΣΥΡΙΖΑ και το ΚΚΕ.

### ''Makedonian Pride''

Τον Απρίλιο του 2019, επιχείρησαν να διοργανώσουν εκδήλωση στη Θεσσαλονίκη με τίτλο *Makedonian Pride* απευθυνόμενοι προς όλες τις εθνικιστικές ομάδες, με σκοπό «*να γίνει ένας εθνικιστικός θεσμός*» για την πόλη. Τελικά ματαιώθηκε καθώς το Δημοτικό Συμβούλιο Καλαμαριάς αρνήθηκε να παραχωρήσει την απαραίτητη άδεια, ενώ την ίδια ώρα πραγματοποιήθηκε αντιφασιστικό συλλαλητήριο.

## Παραπομπές


## Πηγές
* Αναλυτικό ρεπορτάζ του ελληνικού VICE (14/03/2019)

Κατηγορία:Ελληνικές εθνικιστικές οργανώσεις
Κατηγορία:Φασισμός στην Ελλάδα
Κωνσταντίνος Κωνσταντίνου

Ο **Κωνσταντίνος Κωνσταντίνου** ήταν Έλληνας ποδηλάτης. Αγωνίστηκε στους θερινούς Ολυμπιακούς Αγώνες του 1896 στην Αθήνα. 

Ο Κωνσταντίνου αγωνίστηκε στον αγώνα δρόμου, έναν αγώνα 87 χιλιομέτρων με διαδρομή από την Αθήνα στο Μαραθώνα και πίσω. Δεν τερμάτισε στις τρεις πρώτες θέσεις, αν και η ακριβής του θέση μεταξύ της τέταρτης και της έβδομης θέσης είναι ασαφής.

Συμμετείχε επίσης στον αγώνα 12 ωρών και ήταν μεταξύ των τεσσάρων ποδηλατών που εγκατέλειψαν μετά από περίπου τρεις ώρες.

## Παραπομπές


Κατηγορία:Έλληνες αθλητές της ποδηλασίας
Κατηγορία:Ποδηλάτες στους Θερινούς Ολυμπιακούς Αγώνες 1896
Χέρνεσαντ

Το **Χέρνεσαντ** (*Härnösand*) είναι παραθαλάσσια πόλη και αστική περιοχή της Σουηδίας με 17.556 κατοίκους τον Δεκέμβριο του 2010. Είναι έδρα του ομώνυμου δήμου και πρωτεύουσα της κομητείας Βέστερνόρλαντ (η οποία έχει έκταση παρόμοια με αυτή της Πελοποννήσου), στην ιστορική επαρχία Όνγεμανλάντ. Αποκαλείται «η πύλη προς την Υψηλή Ακτή», εξαιτίας του τοπίου λίγα μίλια προς τα βόρεια. Το Χέρνεσαντ είναι επίσης έδρα επισκόπου της Εκκλησίας της Σουηδίας. Ο πληθυσμός της μητροπολιτικής του περιοχής το 2010 ήταν 24.922 κάτοικοι.

## Γεωγραφία και κλίμα
Το Χέρνεσαντ είναι κτισμένο στις δυτικές ακτές του Βοθνι(α)κού Κόλπου, σε επίπεδη περιοχή καθώς το μεσοσταθμικό του υψόμετρο είναι μόλις 1 μέτρο πάνω από την επιφάνεια της θάλασσας. Η έκταση του δήμου είναι 10,89 τετραγωνικά χιλιόμετρα.

Ευρισκόμενο σε γεωγραφικές συντεταγμένες πλάτος 62°38΄ Βόρειο και μήκος 17°56΄ Ανατολικό, το Χέρνεσαντ είναι περίπου στο μέσο μεταξύ του νοτιότερου και του βορειότερου σημείου της Σουηδίας, στη βορειότερη εσχατιά της ζώνης του υγρού ηπειρωτικού κλίματος, με σημαντική την επίδραση της θάλασσας, που συντείνει στο να είναι μια πόλη με ψυχρούς μεν, αλλά όχι πολύ δριμείς χειμώνες. Οι μέσες ετήσιες ατμοσφαιρικές κατακρημνίσεις (βροχή και χιόνι) είναι 721,2 χιλιοστόμετρα. Η μέγιστη θερμοκρασία που καταγράφηκε από το 1901 μέχρι σήμερα ήταν 32,7 °C, ενώ η ελάχιστη ήταν −34,7 °C.

## Οικονομία και ασχολίες
Από τους μεγαλύτερους εργοδότες στην πόλη είναι η εταιρεία παροχής υπηρεσιών διαδικτύου και καλωδιακής τηλεοράσεως Com Hem. Ο τουρισμός βασίζεται στις υπαίθριες δραστηριότητες: σκι και παγοδρομίες τον χειμώνα, οδοιπορία, καγιάκ και ορειβασία το καλοκαίρι. Η πόλη διαθέτει μια πλαζ για το καλοκαίρι, τη Σμίτινγκεν.

* Η δύο φορές χρυσή ολυμπιονίκης στο κέρλινγκ Ανέτ Νόρμπεργκ γεννήθηκε στην πόλη, όπως και η ηθοποιός Λένα Έντρε. Επίσης, στο Χέρνεσαντ πήγαινε σχολείο ο φυσικός Άντερς Όνγκστρεμ, που γεννήθηκε στο γειτονικό Λέγκντε.

## Εξωτερικοί σύνδεσμοι
* Επίσημος ιστότοπος του δήμου
* Η πόλη στο Wikivoyage

## Παραπομπές


Χερνεσαντ
Ελένη Ιωάννου

Η **Ελένη Ιωάννου** (13 Ιανουαρίου 1984 – 24 Αυγούστου 2004) ήταν πρωταθλήτρια και χάλκινη βαλκανιονίκης στο τζούντο και μέλος της ελληνικής ομάδας. 

Ήταν αθλήτρια του Ομίλου Τζούντο Νέας Φιλαδέλφειας, και είχε κατακτήσει 3 φορές το πρωτάθλημα Ελλάδας (2001, 2002, 2003), στην κατηγορία άνω των 78 κιλών. Είχε κερδίσει επίσης χάλκινο μετάλλιο στους Βαλκανικούς Αγώνες Νέων στην Κομοτηνή το 2002.

Επρόκειτο να συμμετάσχει στους Θερινούς Ολυμπιακούς Αγώνες 2004.

Στις 7 Αυγούστου 2004, πήδηξε από τον τρίτο όροφο μιας πολυκατοικίας. Ήταν σε κρίσιμη κατάσταση στο νοσοκομείο για 17 μέρες μέχρι που πέθανε.

Η αυτοκτονία συνέβη λίγο μετά από μια διαμάχη που είχε με τον σύντροφο της, Γιώργο Χρυσοστομίδη. Στις 9 Αυγούστου, και εκείνος πήδηξε από το ίδιο μπαλκόνι, αλλά ανάρρωσε.

## Παραπομπές


Κατηγορία:Έλληνες αθλητές του τζούντο
Κομητεία Βέστερνορλαντ

Η **Κομητεία Βέστερνόρλαντ** (σουηδικά: *Västernorrlands län*) είναι κομητεία («λεν») στη δυτική κεντρική Σουηδία. Συνορεύει με τις κομητείες Γιέβλεμποργκ, Γιέμτλαντ και Βεστερμπότεν, και επιπλέον έχει εκτεταμένα παράλια στον Βοθνιακό Κόλπο.

Το όνομα «Βέστερνόρλαντ» σημαίνει «δυτική βόρεια χώρα», όπου ως «βόρεια χώρα» νοείτο η βόρεια Σουηδία και η βόρεια Φινλανδία. Εξηγείται έτσι το επίθετο «δυτική», αφού βρίσκεται στα δυτικά της Φινλανδίας, παρά το ότι βρίσκεται στην ανατολική ακτή της Σουηδίας.

## Κομητεία και επαρχία
Η Κομητεία Βέστερνόρλαντ καλύπτει περίπου το έδαφος των ιστορικών επαρχιών Όνγκερμανλαντ και Μίεντελπαντ.

## Γεωγραφικά δεδομένα
Η έκταση της κομητείας είναι 21.683,8 τετραγωνικά χιλιόμετρα, δηλαδή σχεδόν ίση με αυτή της Πελοποννήσου. Ο πληθυσμός της είναι 246.000 κάτοικοι (εκτίμηση του 2017), δηλαδή έχει πυκνότητα πληθυσμού 11 κατοίκους ανά τετραγωνικό χιλιόμετρο. Το σχετικώς αραιοκατοικημένο της κομητείας οφείλεται στο παγερό κλίμα και στη δασοκάλυψη. Πρωτεύουσα της κομητείας Βέστερνόρλαντ είναι η παραλιακή πόλη Χέρνεσαντ. 

Η Υψηλή Ακτή περιλαμβάνεται στον κατάλογο τοποθεσιών Παγκόσμιας Κληρονομιάς της UNESCO. Η ασυνήθιστη εμφάνιση της ακτογραμμής αυτής του Βοθνιακού Κόλπου οφείλεται στο ότι το έδαφος υψώνεται ακόμα μετά το τέλος της τελευταίας Εποχής των Παγετώνων, καθώς ο φλοιός ελευθερώθηκε από το βάρος του χονδρού στρώματος πάγων που κάλυπτε τότε όλη την περιοχή. Η ανύψωση αυτή είναι της τάξεως του ενός εκατοστομέτρου ανά έτος.

## Διοίκηση
Η κομητεία διοικείται από το κομητειακό συμβούλιο (*landstinget*) και τον κυβερνήτη. Σημερινός (2019) κυβερνήτης είναι ο Μπο Κέλστραντ.

### Δήμοι
right|255px|Χάρτης των δήμων στο έδαφος της κομητείας Βέστερνόρλαντ
Η Κομητεία Βέστερνόρλαντ υποδιαιρείται σε εφτά δήμους, τους ακόλουθους:

*Στην επαρχία Μίεντελπαντ:*
* Όνγκε
* Σούντσβαλ
* Τίμρο

*Στην επαρχία Όνγκερμανλαντ:*
* Χέρνεσαντ
* Κράμφορς
* Σολεφτέο
* Έρνσκελντσβικ

## Παραπομπές


## Εξωτερικοί σύνδεσμοι
* Η Βέστερνόρλαντ στο Wikivoyage
* Ιστότοπος του Κομητειακού Συμβουλίου

Βεστερνορλαντ
Σεμπάστιαν Βασιλειάδης

Ο **Σεμπάστιαν Βασιλειάδης** (γενν. 4 Οκτωβρίου 1997) είναι Ελληνογερμανός επαγγελματίας ποδοσφαιριστής, ο οποίος αγωνίζεται ως μέσος για την Αρμίνια Μπίλεφελντ.

## Σταδιοδρομία σε συλλόγους

### Άαλεν
Από το 2015 έως το 2018, αγωνίστηκε στη γερμανική Άαλεν, η οποία συμμετείχε στην 3. Λίγκα ενώ τη σεζόν 2014-2015 αγωνιζόταν στην ομάδα νέων της Άαλεν.

### Παντερμπόρν
Την 1η Ιουλίου 2018, υπέγραψε διετές συμβόλαιο με την Παντερμπόρν της 2. Μπούντεσλιγκα. Στις 25 Νοεμβρίου 2018, σημείωσε δύο γκολ στο τελευταίο δεκάλεπτο της νίκης με 5-1 επί της Χάιντενχαϊμ. Τη σεζόν 2018-19, σε μια συναρπαστική σειρά γεγονότων, ο Βασιλειάδης (6 γκολ, 8 ασίστ) βοήθησε τον σύλλογο να τερματίσει στην πρώτη δυάδα του πρωταθλήματος, με την Παντερμπόρν να κερδίζει την άνοδο στη Μπούντεσλιγκα μετά από πολλά χρόνια απουσίας.

### Αρμίνια Μπίλεφελντ
Τον Ιανουάριο του 2021, ανακοινώθηκε η απόκτηση του από την Αρμίνια Μπίλεφελντ της Μπούντεσλιγκα, με τριετές συμβόλαιο.

## Διεθνής σταδιοδρομία
Το Νοέμβριο του 2019, αναφέρθηκε πως ο Βασιλειάδης πήρε την ελληνική ταυτότητα και είναι επιλέξιμος να κληθεί στην Εθνική Ελλάδας ανδρών από τον προπονητή Φαν ΄τ Σχιπ. Στις 11 Νοεμβρίου 2019, κλήθηκε για τους προκριματικούς αγώνες του Ευρωπαϊκού Πρωταθλήματος 2020 εναντίον της Αρμενίας και της Φινλανδίας, στις 15 και 18 Νοεμβρίου αντίστοιχα.

## Προσωπική ζωή
Ο πατέρας του Βασιλειάδη είναι Έλληνας και η μητέρα του Γερμανίδα.

## Παραπομπές


## Εξωτερικοί σύνδεσμοι

* 
* Προφίλ στο Transfermarkt.com

Κατηγορία:Γερμανοί ποδοσφαιριστές
Κατηγορία:Έλληνες ποδοσφαιριστές
Κατηγορία:Γερμανοί ελληνικής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές ΒΦΡ Άαλεν
Κατηγορία:Ποδοσφαιριστές 3. Λίγκα
Κατηγορία:Ποδοσφαιριστές ΣΚ Παντερμπόρν 07
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Μπούντεσλιγκα
Μαρία Καραγιαννοπούλου

Η **Μαρία Καραγιαννοπούλου** (γεννηθείσα στις 22 Σεπτεμβρίου 1972 στο Λουντβιχσχάφεν της Γερμανίας) είναι Ελληνίδα τζουντόκα.

Τερμάτισε 5η στην κατηγορία 48 κιλών των Θερινών Ολυμπιακών Αγώνων 2004, έχοντας χάσει το χάλκινο μετάλλιο από την Γιούλια Μάτιας της Γερμανίας.

## Εξωτερικοί σύνδεσμοι

* Sports-Reference

## Παραπομπές


Κατηγορία:Έλληνες αθλητές του τζούντο
Ελένη Πάτσιου

Η **Ελένη Πάτσιου** (γεννηθείσα στις 5 Σεπτεμβρίου 1971) είναι πρώην Ελληνίδα τζουντόκα, χρυσή βαλκανιονίκης και πρωταθλήτρια Ελλάδας. 

Το 2004 κλήθηκε λίγες ημέρες πριν από τους Θερινούς Ολυμπιακούς Αγώνες 2004 να αντικαταστήσει την σοβαρά τραυματισμένη, και στην συνέχεια εκλιπούσα, συναθλήτριά της Ελένη Ιωάννου. Αγωνίστηκε στην κατηγορία βαρέων βαρών (+78 κ.), αλλά αποκλείστηκε από την Γαλλίδα Εβά Μπισσενί.

Το 2007 κατέκτησε το χρυσό μετάλλιο στην κατηγορία +78 κιλά, στο Βαλκανικό πρωτάθλημα τζούντο που διεξήχθη στην Νέα Ιωνία Βόλου.

Το 2013 η Ελληνική Ομοσπονδία Τζούντο ανακοίνωσε ότι η Πάτσιου κατείχε τη δεύτερη θέση στο πάνθεον των κορυφαίων Ελληνίδων τζουντόκα με 19 μετάλλια (6 χρυσά, 10 ασημένια, 3 χάλκινα) σε πανελλήνια πρωταθλήματα. Έχει κερδίσει επίσης ένα αργυρό μετάλλιο σε διεθνές τουρνουά, συγκεκριμένα στο 1ο διεθνές τουρνουά τζούντο ανδρών - γυναικών «Ακρόπολις» του 2007 και 1 χάλκινο μετάλλιο στο τουρνουά της Σόφιας το 1994 στην κατηγορία +72 κ. Τέλος, έχει κερδίσει 1 χρυσό και 1 αργυρό μετάλλιο σε πανελλήνια πρωταθλήματα εφήβων - νεανίδων.

Το 2015 εκλέχτηκε μέλος του πρώτου Διοικητικού Συμβουλίου του Συλλόγου Βετεράνων Τζούντο. 

## Παραπομπές


Κατηγορία:Ελληνίδες αθλήτριες
Κατηγορία:Έλληνες Βαλκανιονίκες
Κατηγορία:Έλληνες αθλητές στους Θερινούς Ολυμπιακούς Αγώνες
Κατηγορία:Έλληνες αθλητές του τζούντο
Καρίνες Ρεθύμνου

Οι **Καρίνες** είναι χωριό και έδρα ομώνυμης κοινότητας του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχουν 35 χιλιόμετρα από το Ρέθυμνο και είναι κτισμένες σε υψόμετρο 540 μ. Το χωριό είναι προσβάσιμο με αμαξιτό δρόμο τόσο από τη Λαμπινή όσο και τον Πατσό.

## Ιστορικά στοιχεία
Ο Στέργιος Σπανάκης αναφέρει ότι το όνομα του χωριού προέρχεται από την ομηρική λέξη *Κάρηνα*, η οποία σημαίνει οχυρή πόλη ή λόφος, και αναφέρεται στους λόφους πάνω στους οποίους είναι κτισμένο το χωριό, και άρα η σωστή ορθογραφία είναι Καρήνες. Μια άλλη θεωρεία αναφέρει ότι προέρχεται από τις μυθολογικές Καρίνες, μούσες οι οποίες τραγουδούσαν για τους νεκρούς.

Η παλαιότερη γνωστή μνεία στο χωριό γίνεται σε έγγραφο του Δούκα της Κρήτης Τζακόμπο Ντελφίνο, σχετικά με τον διαχωρισμό ενός φέουδου ανάμεσα στον Γεώργιο Βαρούχα και τον ανιψιό του Μιχαήλ το έτος 1260-1262. Το χωριό αναφέρεται από τον Φραντσέσκο Μπαρότσι το 1577 ως *Carines* στην επαρχία Αμαρίου. Στην ενετική απογραφή του 1583 από Καστροφύλακα αναφέρονται δύο χωριά, *Carines*, με 312 κατοίκους, και *Carrines*, με 36 κατοίκους, στο νομό Ρεθύμνου. Δεν είναι γνωστό αν πρόκειται για λάθος ή ο μικρός οικισμός ήταν συνοικία του μεγάλου η οποία αναφέρεται ιδιαιτέρως. Mνεία στο χωριό κάνει και ο Βασιλικάτα το 1630, με την ονομασία *Charines*.

Σύμφωνα με την αιγυπτιακή απογραφή του 1834, στις Καρίνες κατοικούσαν 7 οικογένειες, 4 χριστιανικές και 3 τουρκικές. Στην απογραφή του 1881 αναφέρεται ως Καρίναις στον δήμο Μέρωνα και είχε αμιγώς χριστιανικό πληθυσμό, 252 κατοίκους. Στην απογραφή του 1900 είχε 275 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου, στην επαρχία Αγίου Βασιλείου.  Το 1925, οι Καρίνες ορίστηκαν έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης. Από το 2011 είναι πάλι κοινότητα του Δήμου Αγίου Βασιλείου.

*Δείτε: *'Κοινότητα Καρινών**'

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Στο χωριό σώζεται ο ερειπομένος ναός του Αγίου Γεωργίου, του οποίου σώζεται ο βόρειος τοίχος, ο οποίος είναι τοιχογραφημένος. Ανάμεσα στις σωζόμενες αγιογραφίες ο Τζουζέπε Γκερόλα διέκρινε την τοιχογραφία των αφιερωτών, οι οποίοι υποβαστάζουν τον ναό. Οι τοιχογραφίες έχουν αφαιρεθεί από τον ναό και φυλάσσονται στον καθεδρικό ναό της ενορίας. Στην εκκλησία του Τιμίου Σταυρού σώζεται στο καμπαναριό επιγραφή με το έτος 1601 και το όνομα του κτήτορα, Φργκιά Βλαστού. Από τον 15ο αιώνα χρονολογείται ο ναός της Αγίας Παρασκευής, κτισμένη στον τύπο του μονόχωρου καμαρόσκεπου ναού.

Βορειοδυτικά του χωριού σχηματίζεται το μικρό σε μήκος, αλλά εντυπωσιακό, καρινιώτικο φαράγγι. Το φαράγγι έχει σχηματιστεί σε πετρώματα φλύσχη και η βλάστησή του περιλαμβάνει δάσος από βελανιδιές. Κατά μήκος του υπάρχουν μικροί καταρράκτες.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Βαρβάρα Ακριτίδου

Η **Βαρβάρα Ακριτίδου** (γεννηθείσα στις 15 Ιουλίου 1981 στην Νεαπολη Θεσσαλονίκη) είναι Ελληνίδα τζουντόκα, που συμμετείχαν στη κατηγορία μισών βαρέων βαρών γυναικών. Ήταν ο κάτοχος δύο ελληνικών τίτλων στην κατηγορία της, κέρδισε 7 μετάλλια συνολικά και εκπροσώπησε την Ελλάδα στους Ολυμπιακούς αγώνες 2004 στην Αθήνα.

## Παραπομπές


Κατηγορία:Έλληνες αθλητές του τζούντο
Ασενονκούρ

Το **Ασενονκούρ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Νέστορ Πιτάνα

Ο **Νέστορ Φάμπιαν Πιτάνα** (*Néstor Fabián Pitana*, γενν. 17 Ιουνίου 1975) είναι Αργεντινός διαιτητής ποδοσφαίρου και πρώην ηθοποιός, ο οποίος έχει διαιτητεύσει στο Παγκόσμιο Κύπελλο 2014, στο Κόπα Αμέρικα 2015 και στο Παγκόσμιο Κύπελλο 2018. Διαιτήτευσε τον εναρκτήριο αγώνα του Παγκοσμίου Κυπέλλου 2018 μεταξύ της Ρωσίας και της Σαουδικής Αραβίας. Ο Πιτάνα ορίστηκε στον τελικό του Παγκοσμίου Κυπέλλου 2018 μεταξύ της Γαλλίας και της Κροατίας στο Στάδιο Λουζνικί της Μόσχας, στις 15 Ιουλίου 2018. Έγινε ο δεύτερος Αργεντινός διαιτητής που διαιτήτευσε τον εναρκτήριο αγώνα και τον τελικό στην ίδια διοργάνωση (μετά τον Οράσιο Ελισόντο, ο οποίος έκανε το ίδιο το 2006).

## Παγκόσμιο Κύπελλο

### Τελικός Παγκοσμίου Κυπέλλου 2018
Η απόδοση του Πιτάνα στον τελικό του Παγκοσμίου Κυπέλλου 2018 έχει φέρει κάποια αντιπαράθεση, που σχετίζεται κυρίως με τη χρήση της τεχνολογίας VAR.  Το πρώτο γκολ της Γαλλίας σημειώθηκε από ένα ελεύθερο λάκτισμα που θεωρήθηκε από πολλούς ως «βουτιά» από τον Αντουάν Γκριεζμάν (ωστόσο, οι κανόνες του παιχνιδιού εκείνη την εποχή που αφορούσαν το VAR, απαγόρευαν την παρέμβαση στην περίπτωση).  Το δεύτερο γκολ της Γαλλίας σημειώθηκε από πέναλτι που δόθηκε, αφού ο Πιτάνα πληροφορήθηκε από τον VAR ότι μπορεί να επιθυμεί να αναθεωρήσει την φάση του χεριού του Ίβαν Πέρισιτς.  Μετά από μακρά συζήτηση και αναποφασιστικότητα, ο Πιτάνα απένεμε το πέναλτι στη Γαλλία, την οποία απόφαση πολλοί ειδήμονες ανέφεραν ως μία εσφαλμένη ερμηνεία των κανόνων,    που οδήγησε το παιχνίδι στην εύνοια της Γαλλίας.  

### Αγώνες

## Παραπομπές


Κατηγορία:Αργεντινοί διαιτητές ποδοσφαίρου
Κατηγορία:Αργεντινοί ηθοποιοί
Κατηγορία:Διαιτητές Παγκοσμίου Κυπέλλου Ποδοσφαίρου 2014
Κατηγορία:Διαιτητές Παγκοσμίου Κυπέλλου Ποδοσφαίρου 2018
Κατηγορία:Διαιτητές Τελικού Παγκοσμίου Κυπέλλου ποδοσφαίρου
Αλέξανδρος Καΐρης

Ο **Αλέξανδρος Καΐρης** (1913 -1943) ήταν Έλληνας αντιστασιακός, που εκτελέστηκε από τους Γερμανούς.

## Βιογραφικό
Γεννήθηκε το 1913 και προερχόταν από ευκατάστατη οικογένεια. Ο πατέρας του ήταν γιατρός και η μητέρα του γνωστή φεμινίστρια, η οποία γνώριζε προσωπικά τη Καλλιρόη Παρέν.

Σπούδασε νομικά και ήταν δικηγόρος Αθηνών. Γνώριζε πολλές ξένες γλώσσες, μεταξύ των οποίων και γερμανικά, και έτσι στη διάρκεια της Κατοχής ξεκίνησε να εργάζεται στη κεντρική γερμανική διοίκηση Νοτίου Ελλάδος. Λόγω της θέσης του είχε πρόσβαση σε σημαντικά έγγραφα, διαγράμματα και πληροφορίες για τις οποίες ενημέρωνε την οργάνωση «5-165», του Ρήγα Ρηγόπουλου. Με βάση αυτές τις πληροφορίες τα συμμαχικά στρατεύματα βούλιαξαν δεκάδες πλοία του Άξονα, που μετέφεραν εφόδια στο μέτωπο της Αφρικής.

Τελικά οι γερμανικές αρχές συνέλαβαν τον Καΐρη, αφού ανακάλυψαν στοιχεία εναντίον του και τον ασύρματο της οργάνωσης. Κρατήθηκε και βασανίστηκε στις φυλακές Αβέρωφ. Δικάστηκε τρεις φορές και τελικά εκτελέστηκε από τους Γερμανούς στις 2 Νοεμβρίου 1943.

## Πηγές
* 

Κατηγορία:Έλληνες δικηγόροι του 20ού αιώνα
Νέιντιν Σέικιουντ

Η **Νέιντιν Σέικιουντ** (αγγλικά: *Nadine Secunde*, γενν. 1953) είναι Αμερικανίδα σοπράνο της όπερας. Σπούδασε και ερμήνευσε στη Γερμανία, στο Φεστιβάλ του Μπαϊρόιτ, με κορυφαίες ερμηνείες της Έλζα στον Λόενγκριν και της Ζιγκλίντε στη Βαλκυρία.

## Παραπομπές


## Εξωτερικοί σύνδεσμοι
* Επίσημος ιστότοπος 
* 
* 

Κατηγορία:Αμερικανίδες τραγουδίστριες
Κατηγορία:Αμερικανοί μουσικοί
Κατηγορία:Τραγουδίστριες όπερας
Κυριάκος Μαμιδάκης

Ο **Κυριάκος Μαμιδάκης** (Ανώσκελη Χανίων, 1932 - Αθήνα, 3 Ιουλίου 2016) ήταν Έλληνας επιχειρηματίας. Ήταν γνωστός κυρίως ως συνιδρυτής της εταιρείας διανομής καυσίμων Jetoil, την οποία ίδρυσε μαζί με τους αδερφούς του. Αργότερα ανέλαβε την ηγετική θέση στην εταιρεία, μέχρι την αυτοκτονία του με σφαίρα.Λίγες μέρες νωρίτερα, η εταιρεία είχε δηλώσει την υπαγωγή της στο άρθρο 99. Είχε ένα γιο, τον Αλέξανδρο και διαχρονικά ως οικογένεια είχαν ενασχόληση με την ποδοσφαιρική ομάδα του ΠΑΟΚ και την ενίσχυση της με αθλητές όπως ο Δαμανάκης.

## Παραπομπές


Κατηγορία:Έλληνες επιχειρηματίες
Ειδωλολατρικό τείχος του όρους Σαιντ-Οντίλ

Το **ειδωλολατρικό τείχος** είναι ένα αρχαίο τείχος που βρίσκεται στο όρος Σαιντ-Οντίλ, ένα από τα Βόσγια όρη, στο νομό του Κάτω Ρήνου, με υψόμετρο 764 μέτρα. Στην περιοχή δεσπόζει ένα μοναστήρι που ιδρύθηκε από την Αγία Οντίλ, με θέα στην πεδιάδα της Αλσατίας.

## Περιγραφή
Το ειδωλολατρικό τείχος είναι ένα τείχος συνολικού μήκους 10,5 χιλιομέτρων γύρω από το οροπέδιο του όρους Σαιντ-Οντίλ. Αποτελείται από περίπου 300.000 κυκλωπικές τετράγωνες πλάκες από ψαμμίτη και έχει πλάτος μεταξύ 1,60 και 1,80 μέτρα. Το ύψος του φθάνει τα 3 μέτρα. Τα τεμάχια ψαμμίτη που αποτελούν το τείχος εξορύχτηκαν στην περιοχή και τα επεξεργάστηκαν στην κορυφή του οροπεδίου. Σε όλο το μήκος του τείχους υπάρχουν ανοικτά λατομεία.

## Αρχαία ιστορία
αριστερά|μικρογραφία|250x250εσ|Τμήμα του τείχους
Κατά τους Κελτικούς χρόνους, το όρος Σαιντ-Οντίλ ονομαζόταν Altitona, δηλαδή «ψηλό βουνό» και ήταν χώρος λατρείας των Κελτών. Κέλτες, Ρωμαίοι και Αλαμαννοί έχτισαν φρούριο στην κορυφή.

Η προέλευση του ειδωλολατρικού τείχους παραμένει για καιρό ασαφής και αμφιλεγόμενη, βασιζόμενη περισσότερο σε ιστορίες και θρύλους παρά σε αδιαμφισβήτητα ιστορικά γεγονότα. Ο χαρακτηρισμός «ειδωλολατρικό» δόθηκε στο τείχος από τον Πάπα Λέοντα Θ΄ επειδή χρονολογείται από την προχριστιανική εποχή, εποχή που χαρακτηρίζεται ως παγανιστική, ειδωλολατρική.

Η κατασκευή με κυκλωπικές πέτρες που συνδέονται με διπλά συρταρωτά ξύλινα στηρίγματα έχει προκαλέσει πολλά ερωτηματικά.  Θεωρείται ότι το τείχος ανεγέρθηκε κατά την πρωτο-κελτική ή κελτική περίοδο, δηλαδή ανάμεσα στο 1000 και το 100 π.Χ. Δύο μεγάλες αποκαταστάσεις είναι γνωστές, μία τον 4ο και μία τον 10ο αιώνα.
μικρογραφία|250x250εσ|Ίχνη των παλιών συναρμογών
Πρόσφατα, οι ερευνητές μπόρεσαν να ορίσουν μια σημαντική περίοδο αποκατάστασης του τείχους στον 7ο αιώνα. Το 2001, δενδροχρονολογικές αναλύσεις των ξύλινων στηριγμάτων που βρέθηκαν στο τείχος χρονολογήθηκαν από αυτή την περίοδο, που συμπίπτει με την κατασκευή του μοναστηριού. Αυτό δεν σημαίνει, ωστόσο, ότι το τείχος κατασκευάστηκε εκείνη την εποχή, οι ξύλινοι αυτοί πίροι θεωρείται ότι αποτελούν μέρος ενός έργου αποκατάστασης του τείχους και δεν υπάρχουν ακόμη στοιχεία που να αποδεικνύουν με βεβαιότητα την ακριβή χρονική στιγμή της δημιουργίας του.

Αυτό το κολοσσιαίο έργο παραμένει ένα αίνιγμα. Δεν γνωρίζουμε ποιος έχτισε αυτό το γιγάντιο περίβλημα σε αυτό το μέρος που περιλαμβάνει μία μόνο πηγή, με χαμηλή ροή. Οι ανασκαφές δεν έδωσαν πειστικά αποτελέσματα. Όπιντουμ του πολιτισμού Λα Τεν, καταφύγιο για τους πληθυσμούς της πεδιάδας, ιερός περίβολος ... Οι υποθέσεις δεν λείπουν.

Το τείχος χαρακτηρίστηκε ως ιστορικό μνημείο από τον κατάλογο των ιστορικών μνημείων του 1840 και «Αρχαιολογικός χώρος εθνικού ενδιαφέροντος» το 1987. Μετά τις αρχαιολογικές ανασκαφές που διεξήχθησαν από το 1991 έως το 1994, ξεκίνησε ένα πρόγραμμα αποκατάστασης, σε συνεργασία με το κράτος, το Γενικό Συμβούλιο και την Περιφέρεια της Αλσατίας.

## Εξωτερικοί σύνδεσμοι

* Το ειδωλολατρικό τείχος (γαλλικά)
* Το ειδωλολατρικό τείχος (γαλλικά, αγγλικά)

## Παραπομπές
Κατηγορία:Αλσατία
Κατηγορία:Τείχη στη Γαλλία
32X

Η **32X**, γνωστή και ως **Super 32X**, **Sega Genesis 32X** στη Βόρεια Αμερική και Sega Mega 32X στη Βραζιλία, είναι παιχνιδοκονσόλα της Sega. Είναι βελτιωμένη έκδοση του Sega Genesis, μιας κονσόλας βιντεοπαιχνιδιών της ιαπωνικής εταιρείας Sega. Αναπτύχθηκε με την κωδική ονομασία Mars. Είναι βελτιωμένη, 32-μπιτ έκδοση του Sega Genesis και ως εκ τούτου λειτουργεί ως μεταβατική κονσόλα, προηγείται της κυκλοφορίας του Sega Saturn. Το 32X χρησιμοποιεί δικές του κασέτες και διαθέτει βιβλιοθήκη σαράντα βιντεοπαιχνιδιών.

Παρουσιάστηκε από τη Sega τον Ιούνιο του 1994 στο Λας Βέγκας. Η κονσόλα παρουσιάζεται ως επιλογή χαμηλού κόστους για παίκτες που θέλουν να στραφούν σε βιντεοπαιχνίδια των 32 μπιτ. Αναπτύχθηκε λόγω της κυκλοφορίας του Atari Jaguar, καθώς και για να ξεπεράσει τα προβλήματα της ανάπτυξης του Saturn λόγω του ανταγωνισμού που δημιουργούσε η νέα κονσόλα PlayStation. 

Το τελικό μηχάνημα διαθέτει δύο επεξεργαστές 32 μπιτ και τρισδιάστατο επεξεργαστή γραφικών.

Κατηγορία:Κονσόλες βιντεοπαιχνιδιών
Γεώργιος Ιατρίδης

Ο **Γεώργιος Ιατρίδης** ήταν Έλληνας ξιφομάχος. Συμμετείχε στους θερινούς Ολυμπιακούς Αγώνες του 1896 στην Αθήνα. 

## Ολυμπιακοί Αγώνες 1896
Ο Ιατρίδης συμμετείχε στο αγώνισμα της ξιφασκίας. Στο τουρνουά πέντε ατόμων, μονού γύρου, έχασε και τους τέσσερις αγώνες του. Ηττήθηκε από τους Ιωάννη Γεωργιάδη, Άντολφ Σμαλ, Τηλέμαχο Καράκαλο και Χόλγκερ Νίλσεν και κατέλαβε την τελευταία θέση. 

## Παραπομπές


Κατηγορία:Έλληνες αθλητές της ξιφασκίας
Κατηγορία:Ξιφομάχοι στους Θερινούς Ολυμπιακούς Αγώνες 1896
Γιώργος Σίμος

Ο **Γιώργος Σίμος** (γενν. 29 Μαρτίου 1978) είναι Έλληνας πρώην ποδοσφαιριστής και νυν προπονητής ποδοσφαίρου. 

## Σταδιοδρομία ως παίκτης
Ο Σίμος γεννήθηκε στα Ιωάννινα. Ξεκίνησε να παίζει επαγγελματικά με τον Παναθηναϊκό το 1999. 

Στη συνέχεια, αγωνίστηκε στον ΟΦΗ, στη Χαλκηδόνα, στην Λάρισα, στην ΑΕΚ Λάρνακας, στον Ιωνικό, στον Παναιτωλικό, στον Εθνικό Πειραιώς, στην Καλλιθέα και στο Ρουφ. 

## Σταδιοδρομία ως προπονητής
Ο Σίμος είναι κάτοχος διπλώματος UEFA Pro. Από τον Ιούνιο του 2012 έως τον Ιούνιο του 2016, εργάστηκε ως προπονητής των ομάδων νέων του Παναθηναϊκού. Το 2012, εργάστηκε με τις μικρές ηλικιακές ομάδες, το 2013 εντάχθηκε στην ομάδα K15, το επόμενο έτος εργάστηκε στην ομάδα K17 και από το 2015 ήταν στην ομάδα K20. 

Το καλοκαίρι του 2016, ο Σίμος προσλήφθηκε ως βοηθός προπονητής στην Ομόνοια. Έφυγε από την Ομόνοια, μαζί με το υπόλοιπο προπονητικό επιτελείο, στα τέλη Φεβρουαρίου 2017. 

Τον Ιούλιο του 2017, προσλήφθηκε ως προπονητής της ομάδας Κ19 της ΑΕΚ. Παραιτήθηκε από τη θέση του στις 6 Φεβρουαρίου 2019. 

Στις 12 Ιουλίου 2019, υπέγραψε διετές συμβόλαιο με τον ΟΦΗ. 

## Παραπομπές

## Εξωτερικοί σύνδεσμοι

* Προφίλ στο EPAE.org 
* Προφίλ στο Onsports.gr 
* Προφίλ  στο Guardian Football 
* Προφίλ προπονητή στο Transfermarkt.com 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Χαλκηδόνας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Γ.Σ. Καλλιθέας
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου ΟΦΗ
Φέλιξ Μπριχ

Ο **Φέλιξ Μπριχ** (*Felix Brych*, γενν. 3 Αυγούστου 1975) είναι Γερμανός διαιτητής ποδοσφαίρου, με έδρα το Μόναχο. Είναι διαιτητής για την *SV Am Hart München* της Ποδοσφαιρικής Ένωσης Βαυαρίας. Είναι διαιτητής της FIFA και κατατάσσεται ως διαιτητής Elite της UEFA. 

## Σταδιοδρομία ως διαιτητής
Ο Μπριχ άρχισε να διαιτητεύει στη Μπούντεσλιγκα το 2004 και κέρδισε το σήμα της FIFA το 2007. Διαιτήτευσε τον πρώτο διεθνή αγώνα τον Οκτώβριο του ίδιου έτους, μία νίκη της Ρουμανίας με 2-0 επί του Λουξεμβούργου για τα προκριματικά του Ευρωπαϊκού Πρωταθλήματος 2008. Το Φεβρουάριο του 2008, ορίστηκε διαιτητής στον αγώνα του γύρου των 32 του Κυπέλλου ΟΥΕΦΑ 2007-08 μεταξύ του Παναθηναϊκού και της Ρέιντζερς και τον Οκτώβριο του 2008 ορίστηκε στον αγώνα του Δ Ομίλου του Τσάμπιονς Λιγκ 2008-09 μεταξύ της Λίβερπουλ και της Αϊντχόφεν. 

Ο Μπριχ διαιτήτευσε τον πρώτο αγώνα της ημιτελικής φάσης του Τσάμπιονς Λιγκ 2011-12 μεταξύ της Τσέλσι και της Μπαρτσελόνα, ένας αγώνας που τελείωσε με νίκη για τους *Μπλε* επί της υπερασπίστριας του τίτλου. Τον Αύγουστο του 2013, ορίστηκε σε ένα διεθνές φιλικό αγώνα μεταξύ της Αγγλίας και της Σκωτίας στο Στάδιο Γουέμπλεϊ. 

Στις 14 Μαΐου 2014, ο Μπριχ διαιτήτευσε τον Τελικό του Γιουρόπα Λιγκ 2013-14 μεταξύ της Σεβίλλης και της Μπενφίκα. Ο αγώνας τελείωσε με 0-0 ύστερα από την παράταση και πήγε στη διαδικασία των πέναλτι, στην οποία η Σεβίλλη κέρδισε με 4-2, σε έναν αγώνα που θεωρήθηκε ως αμφιλεγόμενη η διαιτησία του. 

Στις 12 Μαΐου 2017, ο Μπριχ επελέγη από την UEFA ως ο διαιτητής του Τελικού του Τσάμπιονς Λιγκ 2016-17, ο οποίος διεξήχθη στο Κάρντιφ στις 3 Ιουνίου 2017, μεταξύ της Γιουβέντους και της Ρεάλ Μαδρίτης. Οι βοηθοί του ήταν οι Μαρκ Μπόρχ και Στέφαν Λουπ, ενώ τέταρτος διαιτητής ήταν ο Σέρβος Μίλοραντ Μάζιτς. Ο Μπάστιαν Ντάνκερτ και Μάρκο Φριτζ υπηρέτησαν ως πρόσθετοι βοηθοί διαιτητές, με τον Ράφαελ Φόλτιν να ορίζεται ως αναπληρωματικός βοηθός διαιτητής. 

Στις 29 Μαρτίου 2018, ο Μπριχ επιλέχθηκε από τη FIFA ως ένας από τους διαιτητές που θα διαιτητεύσουν στο Παγκόσμιο Κύπελλο του 2018 στη Ρωσία, το δεύτερο του Παγκόσμιο Κύπελλο. Ο Μπριχ είχε μαζί τους επόπτες Μαρκ Μπορχ και Στέφαν Λουπ. Διαιτήτευσε μόνο έναν αγώνα στη διοργάνωση, τη Σερβία εναντίον της Ελβετίας και απογοητεύτηκε που δεν ορίστηκε σε περισσότερους. 

## Προσωπική ζωή
Εκτός ποδοσφαίρου, ο Μπριχ είναι ειδικευμένος νομικός, έχοντας γράψει το διδακτορικό του για τον αθλητισμό. 

## Παραπομπές

## Εξωτερικοί σύνδεσμοι
* Προφίλ στο dfb.de  
* Προφίλ στο worldfootball.net 

Κατηγορία:Γερμανοί διαιτητές ποδοσφαίρου
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές Παγκοσμίου Κυπέλλου Ποδοσφαίρου 2014
Κατηγορία:Διαιτητές Παγκοσμίου Κυπέλλου Ποδοσφαίρου 2018
Κατηγορία:Διαιτητές ποδοσφαίρου Θερινών Ολυμπιακών Αγώνων
Κατηγορία:Διαιτητές ποδοσφαίρου στους Θερινούς Ολυμπιακούς Αγώνες 2012
Τζορτζ Μέριαμ

Ο **Τζορτζ Μέριαμ**  (*George Merriam*, 20 Ιανουαρίου 1803 – 22 Ιουνίου 1880) ήταν Αμερικανός εκδότης. Μαζί με τον αδελφό του Τσαρλς ίδρυσαν την G. & C. Merriam, η οποία τελικώς μετονομάσθηκε σε Merriam-Webster, Inc..

Η οικογένεια Μέριαμ ήταν τυπογράφοι, βιβλιοδέτες και βιβλιοπώλες στην κομητεία Ουόρτσεστερ στο δεύτερο μέρος του 18ου αιώνα. Ο Τζορτζ γεννήθηκε στο Σπρίνγκφιλντ της Μασαχουσέτης και εργαζόταν στο αγρόκτημα του πατέρα του στο Γουέστ Μπρούκφιλντ μέχρι την ηλικία των 15 ετών. Στη συνέχεα μπήκε στο τυπογραφείο του θείου του Εμπενίζερ στο Ουέστ Μπρούκφιλντ ως μαθητευόμενος και στο αποκορύφωμά του έγινε συνέταιρος. Το 1831 μετακόμισε στο Σπρίνγκφιλντ με τον αδελφό του Τσαρλς και ίδρυσε το 1832 τον εκδοτικό οίκο G. & C. Merriam. Οι πρώτες εκδόσεις τους ήταν νομικά βιβλία, εκδόσεις της Βίβλου και διδακτικά βιβλία. Μετά τον θάνατο του λεξικογράφου Νόα Γουέμπστερ οι Μέριαμ αγόρασαν το δικαίωμα μελλοντικής δημοσίευσης του λεξικού του Γουέμπστερ. Ο Τζορτζ απεβίωσε στο Ουόρστερ της Μασαχουσέτης.

## Παραπομπές


Κατηγορία:Αμερικανοί εκδότες
Α.Ε.Κ. (υδατοσφαίριση γυναικών)

Το **τμήμα υδατοσφαίρισης γυναικών της Α.Ε.Κ.** είναι ελληνική ομάδα πόλο που ανήκει στον ομώνυμο σύλλογο. Δύο χρόνια μετά την ίδρυση του τμήματος ανδρών, η Α.Ε.Κ. προχώρησε σε μία πολύ σημαντική κίνηση, αφού αποφάσισε να ιδρύσει και γυναικεία ομάδα.

## Ιστορία
Η γυναικεία ομάδα υδατοσφαίρισης της Α.Ε.Κ. θα αρχίσει τις προσπάθειές της από την Α2 Εθνική Κατηγορία την σεζόν 2019-2020.Στις 06/03/2020 το νεοσύστατο γυναικείο τμήμα πόλο θα δώσει το πρώτο επίσημο αγώνα του. Στην παρθενική της σεζόν στο άθλημα το τμήμα κατέκτησε την άνοδο στην Α’ Εθνική Κατηγορία ως Πρωταθλήτρια της Β’ Εθνικής. Στην πρώτη της παρουσία στην κορυφαία κατηγορία της ελληνικής γυναικείας υδατοσφαίρισης, η ομάδα τερμάτισε στην 5η θέση, αποδεικνύοντας ότι ήρθε για να μείνει και να πρωταγωνιστήσει.

## Τρέχουσα Σύνθεση
Η ομάδα όπως ήταν στις   

## Η Πορεία Στην Α1

## Τίτλοι

### Πανελλήνιοι
* **[[Β΄ Εθνική υδατοσφαίρισης γυναικών|Β΄ Εθνική]] (1)**: 2020

## Τεχνικό επιτελείο

## Διακεκριμένες αθλήτριες
* πλαίσιο|20px Αμαλία Πάτερου
* πλαίσιο|20px Μαρία Τσουρή
* πλαίσιο|20px Μαρία Μπαλωμενάκη
* πλαίσιο|20px Βασιλεία Μαυρέλου
* πλαίσιο|20px Κούμπρα Κους
* πλαίσιο|20px Κάσεϊ Πασκάλ

## Πηγές
https://www.aek365.org/a-729459/polo-gunaikwn-oi-dhlwsei-th-anodou-kai-h-aponomh-th-prwtathlhtria-aek-fwto-video.htm

https://www.enwsi.gr/1048328/aek/erasitexniki/aek-diplo-chtypima-me-koympra-koys-kai-paskal-kasei-sto-gynaikeio-polo.html

## Εξωτερικοί σύνδεσμοι
https://koe.org.gr/sports/water-polo/news

https://www.waterpolonews.gr/ 

## Παραπομπές


Γυναικων
Λόταρ ντε Μεζιέρ

Ο **Λόταρ ντε Μεζιέρ** (*Lothar de Maizière*, γεννημένος στις 2 Μαρτίου 1940) είναι Γερμανός χριστιανοδημοκράτης πολιτικός. Το 1990, ήταν ο μόνος δημοκρατικά εκλεγμένος πρωθυπουργός της Λαοκρατικής Δημοκρατίας της Γερμανίας και ήταν ο τελευταίος ηγέτης της ανεξάρτητης Ανατολικής Γερμανίας.

## Πρώτα χρόνια και εκπαίδευση
Ο Λόταρ ντε Μεζιέρ γεννήθηκε στο Νορντχάουζεν της Θουριγγίας. Σπούδασε στο γυμνάσιο τσουμ Γκράουεν Κλόστερ του Βερολίνου, όντας ένας από τους τελευταίους μαθητές του σχολείου πριν κλείσει το 1958. Σπούδασε στο κολλέγιο μουσικής Χανς Άισλερ του Ανατολικού Βερολίνου από το 1959 έως το 1965. Ήταν μέλος της Συμφωνικής Ορχήστρας του Βερολίνου. Το 1969 ξεκίνησε να σπουδάζει εξ αποστάσεως νομική, φοιτώντας στο πανεπιστήμιο Χούμπολτ. Ολοκλήρωσε τις σπουδές του το 1975.

Ο ντε Μεζιέρ κατάγεται από την οικογένεια ευγενών ντε Μεζιέρ, οι οποίοι κατάγονται από το γαλλικό χωριό Μεζιέρ-λε-Μετς. Λόγω των θρησκευτικών πεποιθήσεών τους (ήταν Ουγενότοι) έφυγαν από τη Γαλλία και ζήτησαν άσυλο στην τότε Πρωσία στα τέλη του 17ου αιώνα. Μέχρι τις αρχές του 20ού αιώνα, οι ντε Μεζιέρ συνέχισαν να στέλνουν τα παιδιά τους σε γαλλόφωνα σχολεία και εκκλησίες Ουγενότων του Βερολίνου.

## Σταδιοδρομία
Ήταν μακροχρόνιο μέλος της Χριστιανοδημοκρατικής Ένωσης της Ανατολικής Γερμανίας. Συνέβαλε στην καθαίρεση της φιλοκομμουνιστικής ηγεσίας του κόμματος μετά την πτώση του Τείχους του Βερολίνου. Εξελέγη πρόεδρος του κόμματος τον Νοέμβριο. Στις πρώτες—και όπως αποδείχθηκε, οι μόνες ελεύθερες εκλογές στην Ανατολική Γερμανία, ο ντε Μεζιέρ εξελέγη μέλος του ανατολικογερμανικού Κοινοβουλίου. Ένα μήνα αργότερα, διαδέχθηκε τον Χανς Μόντροφ στη θέση του πρωθυπουργού. Ήταν πρωθυπουργός από τις 12 Απριλίου έως τις 2 Οκτωβρίου 1990, όντας επικεφαλής της κυβέρνησης ντε Μεζιέρ. Ακολούθησε πολιτική ταχείας ενοποίησης με τη Δυτική Γερμανία. Τον Σεπτέμβριο υπογράφει τη Συνθήκη για την τελική ρύθμιση όσον αφορά τη Γερμανία, η οποία επέτρεψε στη Γερμανία να αναλάβει τον πλήρη έλεγχο επί των εδαφών της. Η συμφωνία προηγήθηκε της επανένωσης της Γερμανίας. Η συνθήκη έπρεπε να επικυρωθεί από τους τέσσερις συμμάχους και τις δύο Γερμανίες, αλλά όταν επικυρώθηκε, οι δύο Γερμανίες είχαν ήδη επανενωθεί. Σύμφωνα με την εν λόγω συνθήκη, η Ανατολική Γερμανία έπαψε να υφίσταται στις 3 Οκτωβρίου, και η περιοχή προσαρτήθηκε από την Ομοσπονδιακή Δημοκρατία.

Μετά την επανένωση, διορίστηκε υπουργός ειδικών ζητημάτων στην κυβέρνηση του Χέλμουτ Κολ. Στις 17 Δεκεμβρίου 1990 παραιτήθηκε, εν μέσω φημών ότι είχε εργαστεί για τη Στάζι.

Ο ντε Μεζιέρ ανήκει σε οικογένεια ευγενών γαλλικής καταγωγής, η οποία κατέφυγε στη Πρωσία λόγω των θρησκευτικών πεποιθήσεων τους (ήταν Ουγενότοι). Είναι ο γιος του δικηγόρου Κλεμάν (ή Κλέμεντ) ντε Μεζιέρ. Ο θείος του, Ούλριχ, ήταν Γενικός Επιθεωρητής της Μπούντεσβερ (ένοπλες δυνάμεις της Δυτικής Γερμανίας). Ο ξάδερφός του, Τόμας, είναι στενός σύμβουλος της καγκελαρίου Άνγκελα Μέρκελ και ήταν υπουργός Εσωτερικών από τις 17 Δεκεμβρίου 2013 έως τις 14 Μαρτίου 2018.

## Παραπομπές


Κατηγορία:Πολιτικοί της CDU
Κατηγορία:Πολιτικοί της Ανατολικής Γερμανίας
Σφαγή του Γκαρντελέγκεν

Στις 13 Απριλίου 1945 έξω από το Γκαρντελέγκεν, στη Βόρεια Γερμανία,δολοφονήθηκαν 1.016 άνθρωποι από κατοίκους της περιοχής. Τα θύματα ήταν κρατούμενοι από τα στρατόπεδα συγκέντρωσης Μίττελμπαουμ –Ντόρα και Χάνοβερ –Στόκεν, που είχαν μεταφερθεί στην περιοχή, οι οποίοι κάηκαν ζωντανοί όταν ντόπιοι, κάτοικοι και πυροσβέστες, υπό την καθοδήγηση των SS τους κλείδωσαν σε έναν αχυρώνα και έβαλαν φωτιά. Όσοι από τους κρατούμενους προσπάθησαν να διαφύγουν δολοφονήθηκαν από τους κατοίκους που τους πυροβολούσαν. Από τη σφαγή αυτή, που είναι γνωστή ως **Σφαγή του Γκαρντελέγκεν**, επέζησαν μόνο 11 άνθρωποι. Το εν λόγω έγκλημα αποκαλύφθηκε δύο μέρες αργότερα όταν τα αμερικανικά στρατεύματα κατέλαβαν την περιοχή.

## Φωτογραφίες από τη σφαγή και το μνημείο

Gardelegen Barn.jpg|Ο καμένος αχυρώνας στον οποίο διαπράχθηκε η Σφαγή του Γκάρντελέγκεν
SKMBT C22013120717220.jpg|Νεκροί κρατούμενοι
Gardelegen crosses 83828.jpg|Υπό την εποπτεία ενός Αμερικανού στρατιώτη Γερμανοί πολίτες από Γκαρντελέγκεν μεταφέρουν ξύλινους σταυρούς στο σημείο όπου διετάχθησαν να θάψουν τους σωρούς
Mahn- und Gedenkstätte Isenschnibber Feldscheune - Bestehende Feldscheunenfront.jpg|Το μνημείο στο Γκαρντελέγκεν  -ο τοίχος είναι ότι απέμενινε από τον αχυρώνα στον οποίο διαπράχθηκε η σφαγή
Mahn- und Gedenkstätte Isenschnibber Feldscheune - Buch der Opfer vor dem Friedhof.JPG|Το νεκροταφείο


Κατηγορία:Σφαγές κατά τον Β΄ Παγκόσμιο Πόλεμο
Σουβάς της Βεγγάλης

Ο **σουβάς της Βεγγάλης** (βεγγαλικά: বাংলার সুবাহ *Μπανλάρ Σουμπάχ*, περσικά: صوبه بنگال *Σουμπά-ι-Μπανγκάλα)*, ήταν διοικητική περιφέρεια της αυτοκρατορίας των Μουγκάλ για σχεδόν δύο αιώνες, από το 1574 έως το 1757

Στις 25 Σεπτεμβρίου 1574 ο Μουνίμ Χαν, διοικητής του στρατού της αυτοκρατορίας των Μουγκάλ, κατέλαβε την Ταντού, έδρα του Νταούντ Χαν Καράνι, του τελευταίου κυβερνήτη του Σουλτανάτου της Βεγγάλης. Το 1574 σηματοδοτεί την έναρξη της κυριαρχίας των Μουγκάλ στην Βεγγάλη. Το 1717 η Βεγγάλη αναβαθμίζεται σε πριγκιπάτο με ναζίμ τον Μουρσίντ Κούλι Χαν.  Μετά την ήττα του τελευταίου ναβάμπ της ανεξάρτητης Βεγγάλης Σιράτζ ουντ-Ντάουλα στη μάχη του Πλέσις στις 23 Ιουνίου 1757, η Βεγγάλη υποδουλώνεται στην Βρετανία. Οι διάδοχοι του ουντ-Ντάουλα ήταν μαριονέτες που εξυπηρετούσαν τα συμφέροντα των Βρετανών αποικιοκρατών.

## Διοικητικό τμήμα
Το 1582 ο σουβάς της Βεγγάλης διαιρέθηκε σε 24 σαρκάρ (περιφέρειες). Πέντε σαρκάρ ανήκαν στην Ορίσσα (η οποία έγινε ανεξάρτητη επαρχία υπό τον αυτοκράτορα Τζαχανγκίρ) και τα υπόλοιπα ανήκαν στη Βεγγάλη. Το 1607, κατά τη διάρκεια της βασιλείας του αυτοκράτοτα Τζαχανγκίρ, η Ορίσσα απέκτησε το καθεστώς σουβά (δηλ. επαρχίας). Πλέον η επαρχία αποτελούνταν από 19 σαρκάρ και 682 παργκάνα. Το 1658, προστέθηκαν 15 νέα σαρκάρ και 361 νέα παργκάνα. Το 1722 ο Μουρσίντ Κούλι Χαν κατήργησε τα σαρκάρ, αντικαθιστώντας τα με 13 τσακάλ υποδιαιρούμενα σε 1.660 παργκάνα. 

## Πρωτεύουσα
Αρχικά, η πρωτεύουσα του Σουβά ήταν η Τάντα. Στις 9 Νοεμβρίου 1595 ο Μαν Σινγκ Α' έθεσε τα θεμέλια για την ίδρυση της νέας πρωτεύουσας Ρατζμαχάλ, η οποία μετονομάστηκε σε Ακμπάρναγκαρ. Το 1610 η πρωτεύουσα μεταφέρθηκε από το Ρατζμαχάλ στη Ντάκα (η οποία μετονομάστηκε σε Τζαχανγκιρναγκάρ). Το 1639 ο σάχης Σούτζα μεταφέρει την έδρα του στο Ρατζμαχάλ. Το 1660 ο Μουαζάμ Χαν (μιρ Τζούμλα) μετέφερε την πρωτεύουσα στη Ντάκα. Το 1703 ο Μουρσίντ Κούλι Χαν μετέφερε τη πρωτεύουσα στο Μαξουνταμπάντ (η οποία μετονομάστηκε αργότερα σε Μουρσινταμπάντ). 

### Κατάλογος των 19 σαρκάρ

## Κατάλογος διοικητών της Βεγγάλης
Ο κατάλογος περιλαμβάνει τα ονόματα και την διάρκεια της θητείας των κυβερνητών της Βεγγάλης το 1574-1757:  

## Παραπομπές

Κατηγορία:Ιστορία του Μπανγκλαντές
Πρωί

[μικρογραφία|Πρωινή άποψη ενός αγροκτήματος στη [Ναμίμπια (2014)]]
Το **πρωί** είναι το χρονικό διάστημα από την ανατολή του ηλίου μέχρι το μεσημέρι. Η διάρκεια του πρωινού δεν είναι καθορισμένη (το ίδιο ισχύει για το απόγευμα και το βράδυ), λόγω των διαφορετικών τρόπων ζωής και επειδή η διάρκεια της ημέρας μεταβάλλεται αρκετές ώρες ανάλογα με την εποχή. Ωστόσο, το πρωί τελειώνει πάντα το μεσημέρι. Η διάρκεια που έχει το πρωί μπορεί να οριστεί από τα μεσάνυχτα ως το μεσημέρι ή από την ανατολή του ηλίου (διαφέρει ανάλογα με την εποχή) μέχρι το μεσημέρι.

Το πρωί προηγείται του μεσημεριού, του απογεύματος και της νύχτας στην ακολουθία της ημέρας. Αρχικά, ο όρος "πρωί" αναφερόταν στην ανατολή του ηλίου.

## Παραπομπές

Κατηγορία:Χρόνος στην αστρονομία
Κατηγορία:Μέρη της ημέρας
Ομάλα Ρεθύμνης

Η **Ομάλα** είναι οικισμός της Κοινότητας Γαράζου του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 10 κατοίκους. Βρίσκεται 39 χλμ. ανατολικά από το Ρέθυμνο, σε υψόμετρο 350 μ. Το χωριό έχει ανακηρυχθεί παραδοσιακός οικισμός. Ο ναός του χωριού είναι αφιερωμένος στον Άγιο Δημήτριο, ο οποίος ανακαινίστηκε πρώτη φορά το 1742.

## Ιστορικά στοιχεία
Ο Στέργιος Σπανάκης αναφέρει ότι το όνομα προέρχεται από το επίθετο Ομαλός. Το χωριό αναφέρεται από τον Φραντσέσκο Μπαρότσι το 1577 ως *Omala*, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως *Omalla* με 65 κατοίκους και 193 οφειλόμενες αγγαρείες και ο Φραντσέσκο Μπαζιλικάτα το 1630 ως *Omala*. Στην οθωμανική απογραφή του 1671 δεν αναφέρεται. Το χωριό αναφέρεται στο έργο *Κρητικά* του Μιχαήλ Χουρμούζη, το 1842. Το 1881 ανήκε στο δήμο Γαράζου και σύμφωνα με την απογραφή είχε 87 κατοίκους, όλοι χριστιανοί. Στην απογραφή του 1900 είχε 110 κατοίκους. Το 1920 υπαγόταν στην κοινότητα Γαράζου. Το 1925 η Ομάλα προσαρτήθηκε στην κοινότητα Γαράζου, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα.

Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Ομαλα
Κατηγορία:Δήμος Μυλοπόταμου
Αδαμάντιος Μαντής

Ο **Αδαμάντιος Μαντής** (Πάτρα, 10 Ιουνίου 1998 - Αθήνα, 3 Νοεμβρίου 2019) ήταν Έλληνας αθλητής της υδατοσφαίρισης. Αγωνίστηκε στην εθνική εφήβων, με την οποία κατέκτησε το χάλκινο μετάλλιο στους Ευρωπαϊκούς Αγώνες το 2015 στο Μπακού.

## Βιογραφία
Γεννήθηκε στην Πάτρα στις 10 Ιουνίου 1998. Έπαιξε στη Γλυφάδα, στον Πανιώνιο, στον Ολυμπιακό, στον Υδραϊκό και στο Ναυτικό Όμιλο Χίου ως τερματοφύλακας. Αγωνίστηκε στην Εθνική εφήβων κατά τη διοργάνωση των Ευρωπαϊκών Αγώνων στο Μπακού το 2015, όπου κατέκτησε το χάλκινο μετάλλιο και ήταν 6ος στο παγκόσμιο πρωτάθλημα εφήβων της Ποντγκόριτσα το 2016. Κατέκτησε το 2012 με την Ομάδα των Εφήβων του Ολυμπιακού και το 2017 με την ομάδα Νέων Ανδρών της Γλυφάδας την πρώτη Θέση στο Πανελλήνιο Πρωταθλημα. Φοιτούσε στο Τμήμα Ναυτιλιακών Σπουδών του Πανεπιστημίου Πειραιά.

### Θάνατος
Στις 3 Νοεμβρίου 2019, ο Μαντής σκοτώθηκε σε τροχαίο στην παραλιακή λεωφόρο Ποσειδώνος στο ύψος του σταδίου Καραϊσκάκη. Ήταν συνοδηγός στο αμάξι φίλου του και κατέβηκε από το όχημα όταν ο φίλος του σταμάτησε στην αριστερή λωρίδα με αλάρμ, μετά τον ήχο που άκουσαν στη μηχανή. Τότε ο πολίστας ο οποίος ήταν στο πεζοδρόμιο από την αριστερή πλευρά του οχήματος χτυπήθηκε άσχημα στο κεφάλι από διερχόμενο αυτοκίνητο, με οδηγό έναν 53χρονο οδοντίατρο και ακόμα 3 ανθρώπους στο αμάξι του, το οποίο με μεγάλη ταχύτητα χτύπησε το σταματημένο  αυτοκίνητο. Πέθανε στο Τζάνειο νοσοκομείο, όπου διακομίστηκε. Ο θάνατός του προήλθε από τραυματισμό στο κεφάλι. Κηδεύτηκε στις 5 Νοεμβρίου, στο Παλαιό Φάληρο, παρουσία πολύ κόσμου. Επιθυμία της οικογένειάς του ήταν όλοι οι φίλοι του άτυχου πολίστα να φορούν άσπρα την ημέρα της κηδείας.

Μετά τον θάνατό του πολίστα, η μητέρα του, Κατερίνα Τζιάλλα, και οι φίλοι του άρχισαν αγώνες, έτσι ώστε τέτοιου είδους τροχαία, να θεωρούνται ανθρωποκτονίες από πρόθεση. Πολλοί φίλοι του άτυχου πολίστα, επέλεξαν να τιμήσουν τη μνήμη του Μαντή, κάνοντας τατουάζ το όνομά του.

Ύστερα από τέσσερεις δικαστικές αναβολές (Φεβρουάριο, Ιούνιο και Δεκέμβριο του 2022 και Μάιο του 2023), ο κατηγορούμενος για τον θάνατο του Μαντή οδηγός καταδικάστηκε στις 15 Νοεμβρίου 2023 σε 30 μήνες κάθειρξης με αναστολή, χωρίς να του αφαιρεθεί το δίπλωμα.
Το Φεβρουάριο του 2025, εκδικάστηκε το εφετείο της υπόθεσης, στο οποίο ο κατηγορούμενος πήρε την ίδια ποινή.

Τον Μάιο του 2024, το 3ο Γενικό Λύκειο Παλαιού Φαλήρου «Σοφία Μπεφόν», το οποίο ήταν το σχολείο στο οποίο φοιτούσε ο άτυχος αθλητής, έδωσε στην βιβλιοθήκη του σχολείου το όνομά του.

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές Πανιωνίου
Κατηγορία:Υδατοσφαιριστές ΟΣΦΠ
8 λέξεις

Οι ***8 λέξεις*** ήταν μια ελληνοκυπριακή καθημερινή δραματική τηλεοπτική σειρά παραγωγής 2019-2021, που δημιουργήθηκε από τη Βάνα Δημητρίου και προβαλλόταν από τον τηλεοπτικό σταθμό ΣΚΑΪ. Η σειρά αποτέλεσε ένα ερωτικό - κοινωνικό - πολιτικό θρίλερ με πρωταγωνιστικό ζευγάρι τον Ανδρέα Γεωργίου και την Ειρήνη Καραγιώργη (αρχικά) και την Ναταλία Κηρύκου (μεταγενέστερα) και παρουσίασε τον Οδυσσέα και Μιχαήλ Καλλέργη που αγαπούσαν την ίδια γυναίκα και στο τέλος την αφήνουν και οι δύο, τα αδέλφια τα βρίσκουν κι ο Οδυσσέας διαλέγει την βοηθό, καλύτερή του φίλη και manager του, Έρση Πολίτη (Ναταλία Κηρύκου). Το σενάριο της σειράς υπέγραψε η Βάνα Δημητρίου ενώ τη σκηνοθεσία επιμελούνται ο Ανδρέας Γεωργίου μαζί με τον Κώστα Αναγνωστόπουλο, τον Γιώργο Ευαγγέλου και τον Κωνσταντίνο Χριστοδουλίδη. Τη σκηνοθετική επιμέλεια της σειράς έχει ο Ανδρέας Γεωργίου, ενώ η εταιρία παραγωγής ήταν η Make it Productions του Κούλλη Νικολάου.

Τον Μάιο του 2019 οι τρεις δημιουργοί, Βάνα Δημητρίου-Ανδρέας Γεωργίου-Κούλλης Νικολάου, έβγαλαν στη δημοσιότητα το πρώτο τρέιλερ της σειράς. Τον Ιούνιο του ίδιου έτους έγινε γνωστό πως οι *8 Λέξεις* αγοράστηκαν και πρόκειται να προβληθούν από τον τηλεοπτικό σταθμό ΣΚΑΪ στην Ελλάδα και τον τηλεοπτικό σταθμό Alpha Κύπρου στην Κύπρο. Το πρώτο επεισόδιο της σειράς προβλήθηκε την Κυριακή 8 Σεπτεμβρίου του 2019. Η προβολή της σειράς γινόταν καθημερινά Δευτέρα με Πέμπτη.

## Επισκόπηση σειράς

## Παραπομπές


Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές ΣΚΑΪ
Κατηγορία:Τηλεοπτικές σειρές
Λαγκά Ρεθύμνης

Η **Λαγκά** είναι οικισμός της Κοινότητας Μαργαριτών του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 40 κατοίκους. Βρίσκεται 27 χιλιόμετρα ανατολικά από το Ρέθυμνο, σε υψόμετρο 280 μέτρα. Το όνομα προέρχεται από τη λέξη  και ο Στέργιος Σπανάκης αναφέρει ότι γι' αυτό το λόγο το τοπωνύμιο είναι ουδέτερου γένους, τα λαγκά. Το χωριό έχει ανακηρυχθεί παραδοσιακός οικισμός.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως Langa, στην επαρχία Μυλοποτάμου. Στην ενετική απογραφή του 1583 από τον Καστροφύλακα αναφέρεται ως *Langha* με 178 κατοίκους και 958 οφειλόμενες αγγαρείες και ο Φραντσέσκο Μπαζιλικάτα το 1630 ως *Langa*. Στην οθωμανική απογραφή του 1671 αναφέρεται ως *Lanka* με 91 χαράτσια. Το χωριό αναφέρεται στο έργο *Κρητικά* του Μιχαήλ Χουρμούζη, το 1842. Το 1881 ανήκε στον δήμο Μαργαριτών και σύμφωνα με την απογραφή είχε 98 χριστιανούς κατοίκους και 15 Τούρκους. Στην απογραφή του 1900 είχε 116 κατοίκους και υπαγόταν στον δήμο Ελευθερναίων. Το 1920 υπαγόταν στον αγροτικό δήμο Πλευριανών. Το 1925 η Λαγκά προσαρτήθηκε στην κοινότητα Πρινέ μέχρι το 1934, οπότε και προσαρτήθηκε στην κοινότητα Μαργαριτών. Με την Καποδιστριακή διοικητική διαίρεση το 1997, όταν εντάχθηκε στον δήμο Γεροποτάμου.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Ο κεντρικός ναός της ενορίας Λαγκάς είναι αφιερωμένος στην Yπαπαντή του Xριστού. Είναι μονόκλιτος ναός ο οποίος κτίστηκε το 1858 και στο τέμπλο του φέρει εικόνες του 19ου αιώνα. Άλλοι ναοί στο χωριό περιλαμβάνουν το Γενέσιο του Προδρόμου και το εξωκκλήσι της Αγίας Παρασκευής.

## Παραπομπές


Λαγκα
Κατηγορία:Δήμος Μυλοπόταμου
Αναπνευστική μεμβράνη

**Αναπνευστική μεμβράνη** καλείται η μεμβράνη που διαχωρίζει τον αέρα μέσα στις κυψελίδες του πνεύμονα  από το αίμα μέσα στα πνευμονικά τριχοειδή αγγεία. Τα τοιχώματα των κυψελίδων είναι εξαιρετικά λεπτά και περιέχουν ένα δίκτυο τριχοειδών. Η ανταλλαγή αερίων μεταξύ κυψελιδικού αέρα και αίματος της πνευμονικής κυκλοφορίας γίνεται διαμέσου των μεμβρανών όλων των τελικών τμημάτων του πνεύμονα (αναπνευστική μεμβράνη).

## Μέρη και περιγραφή
Στην αναπνευστική μεμβράνη παρατηρούμε: 

# Μια στιβάδα υγρού που απαλείφει την κυψελίδα και περιέχει τον επιφανειοδραστικό παράγοντα, ο οποίος ελαττώνει την επιφανειακή τάση του κυψελιδικού υγρού.
# Το κυψελιδικό επιθήλιο, που αποτελείται από πολύ λεπτά επιθηλιακά κύτταρα.
# Τη βασική μεμβράνη των επιθηλίων.
# Ένα πολύ λεπτό διάμεσο χώρο μεταξύ κυψελιδικού επιθηλίου και της τριχοειδικής μεμβράνης.
# Την πολύ λεπτή βασική μεμβράνη των τριχοειδών, που σε πολλά σημεία γίνεται ενιαία με την επιθηλιακή βασική μεμβράνη.
# Το ενδοθήλιο των τριχοειδών.

Το πάχος της αναπνευστικής μεμβράνης είναι περίπου 0,5 μm και η συνολική επιφάνεια σε έναν υγιή ενήλικο είναι περίπου 70 m².

Η διάχυση των αερίων διαμέσου της μεμβράνης εξαρτάται από: 
# Το πάχος της.
# Το εμβαδό της.
# Το συντελεστή διάχυσης αερίου μέσα στην ουσία της μεμβράνης, δηλαδή στο νερό.
# Τη διαφορά πίεσης μεταξύ των δυο πλευρών της.
## Παραπομπές


Κατηγορία:Αναπνευστικό σύστημα